
[bookmark: _Hlk64967034]	Vă înaintăm, alăturat, RAPORTUL COMUN asupra proiectului de Lege privind aprobarea Ordonanţei de urgenţă a Guvernului nr.219/2020 pentru modificarea şi completarea Ordonanţei de urgenţă a Guvernului nr.11/2020 privind stocurile de urgenţă medicală, precum şi unele măsuri aferente instituirii carantinei , trimis Comisiei pentru apărare, ordine publică și siguranță națională și Comisiei pentru sănătate și familie, spre dezbatere, în fond, în procedură de urgență, cu adresa nr.PLx.94 din 10 februarie 2021.

          În raport de obiectul şi conţinutul său, proiectul de lege face parte din categoria legilor ordinare.




PREȘEDINTE,                                                     PREȘEDINTE,
     Constantin ȘOVĂIALĂ                                          Dr.Nelu TĂTARU





	SECRETAR,                                                              SECRETAR,
      Antonel  TĂNASE                                                   Liviu-Ioan BALINT

RAPORT COMUN 
asupra  proiectului de Lege privind aprobarea Ordonanţei de urgenţã a Guvernului nr.219/2020 pentru modificarea şi completarea Ordonanţei de urgenţă a Guvernului nr.11/2020 privind stocurile de urgenţă medicală, precum şi unele măsuri aferente instituirii carantinei


       În conformitate cu prevederile art. 94 și 115 alin.(3) din Regulamentul Camerei Deputaților, republicat, Comisia pentru apărare, ordine publică și siguranță națională și Comisia pentru sănătate și familie  au fost sesizate, spre dezbatere în fond, în procedură de urgență, cu  proiectul de Lege privind aprobarea Ordonanţei de urgenţã a Guvernului nr.219/2020 pentru modificarea şi completarea Ordonanţei de urgenţă a Guvernului nr.11/2020 privind stocurile de urgenţă medicală, precum şi unele măsuri aferente instituirii carantinei, transmis cu adresa nr.PLx.94 din 10 februarie 2021.
          Senatul, în calitate de primă Cameră sesizată, a adoptat proiectul de lege în ședința din 8 februarie 2021. 
Consiliul Legislativ, prin adresa nr.1298/30.12.2020  a  avizat favorabil proiectul de lege.
          Proiectul de lege are ca obiect de reglementare completarea categoriilor de produse care reprezintă stocuri de urgenţă medicală, de strictă necesitate, prevăzute în anexa la Ordonanţa de urgenţă a Guvernului nr.11/2020, prin introducerea unor noi produse folosite în procesul de vaccinare, precum şi servicii de strictă necesitate, cum sunt serviciile de mentenanţă a echipamentelor medicale. Totodată, se propune modificarea mecanismului de actualizare a necesarului, astfel încât adăugarea de noi categorii de produse, materiale şi echipamente sanitare, inclusiv majorarea cantităţilor prevăzute în anexă, să se efectueze la propunerea vice-preşedintelui Comitetului Naţional pentru Situaţii de Urgenţă, şef al Departamentului pentru Situaţii de Urgenţă, prin hotărâre a Comitetului Naţional pentru Situaţii de Urgenţă. De asemenea, pentru finanţarea cantităţilor de produse, materiale şi echipamente sanitare, stocuri de urgenţă medicală, de strictă necesitate, adaugate prin hotărâre a Comitetului Naţional pentru Situaţii de Urgenţă, se pot aloca Ministerului Afacerilor Interne, pentru Inspectoratul General pentru Situaţii de Urgenţă, prin hotărâre a Guvernului, sume din Fondul de rezervă bugetară la dispoziţia Guvernului.
	 Membrii Comisiei pentru apărare, ordine publică și siguranță națională au dezbătut proiectul de lege  în ședința din ziua de 9 martie 2021, și au hotărât, cu majoritate de voturi, adoptarea proiectului de lege, în forma prezentată de Senat. 
La lucrările comisiei, deputaţii au fost prezenţi conform listei de prezenţă înregistrată.
La dezbaterile din cadrul Comisiei din data de 9.03.2021 a participat, în calitate de invitat, domnul  col.Cristian  Radu  - prim adjunct  al IGSU.
Membrii Comisiei pentru sănătate și familie au dezbătut proiectul de lege în ședința online din ziua de 16 martie 2021, și au hotărât, cu unanimitate de voturi, adoptarea proiectului de lege în forma prezentată de Senat.
La lucrările comisiei au fost prezenți 22 deputați din totalul de 24 membri.
În urma finalizării dezbaterilor, membrii celor două comisii au hotărât, cu majoritate de voturi, să propună plenului Camerei Deputaților, raportul comun de adoptare al proiectului de Lege privind aprobarea Ordonanţei de urgenţã a Guvernului nr.219/2020 pentru modificarea şi completarea Ordonanţei de urgenţă a Guvernului nr.11/2020 privind stocurile de urgenţă medicală, precum şi unele măsuri aferente instituirii carantinei, în forma prezentată de Senat.
	În raport cu obiectul şi conţinutul său, proiectul de lege face parte din categoria legilor ordinare.

             

           PREȘEDINTE,                                                        PREȘEDINTE,
      Constantin ȘOVĂIALĂ                                             Dr.Nelu TĂTARU

              SECRETAR,                                                              SECRETAR,
          Antonel  TĂNASE                                                   Liviu-Ioan BALINT





  Întocmit,						                          Întocmit,
  Luminița Oprea, consilier parlamentar                                                                           Livia Spînu, consilier parlamentar

